cyanic-selkie/wikianc huggingface dataset:
ตลาดน้ำบางน้อย
ประวัติ
จนเมื่อราว 60 ปีก่อน (ข้อมูล พ.ศ. 2557) หมอเหลียง รังสิโรจน์ ได้ตั้งตลาดนัดที่มีประจำในข้างขึ้น แรม 3 ค่ำ 8 ค่ำ และ 13 ค่ำ ชุมชนบางน้อยมีสินค้าเช่น ร้านขายอุปกรณ์การเรียน ร้านขายหนังสือ ร้านทอง มีปั๊มน้ำมันสำหรับเติมเรือโดยสาร มีท่าเรือ และมีสินค้าการเกษตร เช่นน้ำมันมะพร้าวและน้ำตาล มีเรือหลายร้อยลำมาทำการค้าขายกันที่นี่ทั้งจากชาวสวนในละแวกนี้และชาวสวนจากสุพรรณบุรี นครปฐม กรุงเทพฯ ราชบุรี ปทุมธานี และรวมถึงอยุธยา แต่เมื่อเส้นทางถนนหนทางสะดวกขึ้นการค้าขาย ทำให้เส้นทางทางน้ำลดบทบาทความสำคัญลง รวมถึงตลาดน้ำบางน้อย เหลือแต่เพียงชุมชน
กรมการข้าว
กรมการข้าว เป็นหน่วยงานระดับกรม ในสังกัดกระทรวงเกษตรและสหกรณ์ของไทย มีหน้าที่ศึกษาวิจัยสำหรับข้าวในประเทศไทย มีหน่วยงานส่วนกลางที่ปฏิบัติงานอยู่ตามส่วนภูมิภาค คือ ศูนย์เมล็ดพันธุ์ข้าว และ ศูนย์วิจัยข้าว
วิวัฒนาการของการข้าวไทย
ในวงการราชการที่เกี่ยวข้องกับการข้าวไทย เริ่มมีการดำเนินการตั้งแต่รัชสมัยของพระบาทสมเด็จพระจุลจอมเกล้าเจ้าอยู่หัว ที่ได้ทรงพระกรุณาโปรดเกล้าฯ ให้ตั้งกระทรวงเกษตราธิการ ซึ่งในปี พ.ศ. 2444 ได้มีการจัดตั้งกรมช่างไหม และมีการประกวดพันธุ์ข้าวเป็นครั้งแรกในประเทศไทยที่เมืองธัญบุรี ในปี พ.ศ. 2450 ต่อมาได้มีการเปลี่ยนชื่อกรมช่างไหมเป็น "กรมเพาะปลูก" มีหน้าที่ทำการค้นคว้าทดลองเกี่ยวกับพันธุ์พืช การเพาะเลี้ยงไหม ปศุสัตว์ และการเพาะปลูก จนกระทั่งมีการจัดตั้ง สถานีทดลองคลองรังสิต นับเป็นสถานีทดลองข้าวแห่งแรกของไทย ที่ตำบลคลองหก อำเภอธัญบุรี จังหวัดปทุมธานี
ในปี พ.ศ. 2478 มีการจัดตั้ง "แผนกข้าว" ขึ้นในสังกัดกองขยายการกสิกรรม กรมเกษตรและการประมง (หรือกรมการกสิกรรมในเวลาต่อมา) ซึ่งในปี พ.ศ. 2481 ได้ยกฐานะแผนกข้าวขึ้นเป็น "กองการข้าว" และมีการสถาปนา "กรมการข้าว" ในวันที่ 16 กันยายน พ.ศ. 2496 โดยมีหม่อมเจ้าจักรพันธุ์เพ็ญศิริ จักรพันธุ์ เป็นอธิบดี ต่อมาในปี พ.ศ. 2515 ได้มีการยุบรวมกรมการข้าว เข้ากับกรมกสิกรรมอีกครั้ง จึงทำให้กรมการข้าว มีฐานะเป็นกองการข้าว สังกัด กรมวิชาการเกษตร และเปลี่ยนชื่อเป็น "สถาบันวิจัยข้าว" ในปี พ.ศ. 2525
ยุคกรมการข้าวในปัจจุบัน
ในปี พ.ศ. 2547 ได้มีการจัดตั้งหน่วยงานที่ทำหน้าที่กำกับดูแลข้าวไทยขึ้น มีชื่อว่า "สำนักงานข้าวแห่งชาติ" มีฐานะเทียบเท่ากรม จนกระทั่งวันที่ 15 มีนาคม พ.ศ. 2549 พระราชบัญญัติปรับปรุงกระทรวง ทบวง กรมให้จัดตั้งกรมการข้าว ได้ประกาศในราชกิจจานุเบกษา เป็นผลให้เกิด "กรมการข้าว" ขึ้นจนปัจจุบัน
โดยการจัดตั้งกรมการข้าวในครั้งนี้ มีหลักการและเหตุผลซึ่งระบุในท้ายพระราชบัญญัติ ความว่า "เนื่องจากข้าวเป็นพืชที่มีความสำคัญอย่างยิ่งต่อเศรษฐกิจไทย แต่ปัจจุบันหน่วยงานที่รับผิดชอบเกี่ยวกับเรื่องข้าวมีอยู่หลายหน่วยงานและกระจัดกระจายอยู่ตามส่วนราชการต่าง ๆ ในกระทรวงเกษตรและสหกรณ์ จึงสมควรให้มีการจัดตั้งกรมการข้าวขึ้นมีฐานะเป็นส่วนราชการระดับกรมเพื่อทำหน้าที่รับผิดชอบดูแลเรื่องข้าวโดยเฉพาะ ให้ครอบคลุมถึงการปรับปรุงพัฒนาการปลูกข้าวให้มีผลผลิตต่อพื้นที่และคุณภาพสูงขึ้น การพัฒนาพันธุ์ การอนุรักษ์และคุ้มครองพันธุ์การผลิตเมล็ดพันธุ์ การตรวจสอบรับรองมาตรฐาน การส่งเสริมและเผยแพร่เพื่อพัฒนาชาวนา การแปรรูปและการจัดการอื่น ๆ เพื่อเพิ่มมูลค่าข้าว รวมทั้งการตลาดและการส่งเสริมวัฒนธรรมและภูมิปัญญาท้องถิ่นเกี่ยวกับข้าว จึงจำเป็นต้องตราพระราชบัญญัตินี้"
หน่วยงานในสังกัด
หน่วยงานในสังกัดกรมการข้าวตาม กฎกระทรวงแบ่งส่วนราชการกรมการข้าว กระทรวงเกษตรและสหกรณ์
องค์ความรู้เรื่องข้าว
องค์ความรู้เรื่องข้าว เป็นการรวบรวมความรู้เรื่องข้าวโดยการจัดทำขึ้นบนพื้นฐานของเทคโนโลยีสารสนเทศและการสื่อสารจากนักวิชาการหลากหลายสาขาวิชาของสำนักวิจัยและพัฒนาข้าว กรมการข้าว ได้รวบรวมข้อมูลไว้อย่างกว้างขวางเสมือนห้องสมุดดิจิทัล ซึ่งตอบสนองด้านการสืบค้นข้อมูล เพื่อการถ่ายทอดเทคโนโลยีในงานส่งเสริม อยู่ในรูปแบบซีดีข้อมูล และรูปแบบเว็บไซต์ออนไลน์ โดยได้รับความร่วมมือจากสถาบันวิจัยข้าวนานาชาติ (The International Rice Research Institute - IRRI) ในการจัดทำภายใต้โครงการ Linking Extension and Research Needs through Information Technology (LEARN-IT) และมีธนาคารพัฒนาเอเชีย (Asian Development Bank - ADB) ให้การสนับสนุนงบประมาณ
องค์ความเรื่องข้าว ประกอบด้วย สาระน่ารู้เรื่องข้าวทุกด้าน นับตั้งแต่ด้านพันธุ์ เทคโนโลยีการผลิต การอารักขาข้าว เครื่องจักรกลการเกษตร ตลอดถึงด้านการแปรรูปข้าว
ซีกสมอง
ซีกสมอง หรือ ซีกสมองใหญ่'  (cerebral hemisphere, )  เป็นคู่ของสมองในสัตว์มีกระดูกสันหลัง  ที่แยกออกจากกันโดยระนาบแบ่งซ้ายขวา  คือ  medial longitudinal fissure  (ช่องตามยาวแนวกลาง)  ดังนั้น  จึงพรรณนาสมองได้ว่าแบ่งออกเป็นสมองซีกซ้าย  (left cerebral hemisphere) และสมองซีกขวา  (right cerebral hemisphere)
สมองแต่ละซีกมีชั้นด้านนอกเป็นเนื้อเทาที่เรียกว่าเปลือกสมอง (cerebral cortex)  มีชั้นด้านในเป็นเนื้อขาวที่พยุงรับชั้นด้านนอก. ในสัตว์เลี้ยงลูกด้วยนมประเภท  eutheria (ซึ่งที่ยังไม่สูญพันธ์เหลือเพียงแต่ประเภทมีรก  (placental)  เท่านั้น)  ไม่รวมสัตว์เลี้ยงลูกด้วยนมประเภทอื่นเช่นสัตว์มีกระเป๋าหน้าท้อง  หรือสัตว์มีกระดูกสันหลังอื่นๆ ซีกสมองทั้งสองข้างมีการเชื่อมด้วย corpus callosum  ซึ่งเป็นกลุ่มใยประสาทแถบใหญ่
กรมการข้าว
องค์ความรู้เรื่องข้าว
อุปสงค์นำ–องค์ความเรื่องข้าว บรรจุเนื้อหาสาระครบถ้วนทุกด้าน เพื่อตอบสนองผู้ใช้กลุ่มต่าง ๆ ได้เลือกใช้ในส่วนที่ต้องการ
ซีกสมอง
แนวเชื่อม (commissures)  ย่อยๆ ก็เชื่อมซีกทั้งสองของสมองเช่นกัน  ทั้งในสัตว์ประเภท eutheria และในสัตว์มีกระดูกสันหลังอื่นๆ  รวมทั้งแนวเชื่อมหน้า  (anterior commissure)  ซึ่งมีอยู่แม้ในสัตว์มีกระเป๋าหน้าท้อง, แนวเชื่อมหลัง  (posterior commissure),  และแนวเชื่อมฮิปโปแคมปัส (hippocampal commissure)  แนวเชื่อมเหล่านี้ส่งข้อมูลไปในระหว่างซีกสมองทั้งสองข้างเพื่อประสานงานที่จำกัดอยู่ในซีกสมองแต่ละข้าง
กรมการข้าว
องค์ความรู้เรื่องข้าว
เพิ่มคุณค่า–องค์ ความเรื่องข้าว ได้ใช้เทคโนโลยีสารสนเทศและการสื่อสาร ซึ่งเป็นเทคโนโลยีล่าสุด มาใช้ในการรวบรวมข้อมูล และใช้เป็นเครื่องในการนำเสนอ
ซีกสมอง
ในระดับที่เห็นได้ด้วยตาเปล่า ซีกสมองเหมือนกันทั้งสองข้าง  โดยมีความแตกต่างบ้างที่มองเห็นได้ยาก  เช่น  Yakovlevian torque  ซึ่งเป็นความที่สมองซีกขวามีแนวโน้มที่จะยื่นไปข้างหน้าเมื่อเทียบกับซีกซ้าย. ในระดับที่ต้องดูด้วยกล้องจุลทรรศน์ การจัดระเบียบเซลล์ประสาท  (cytoarchitectonics),  ประเภทของเซลล์,  ประเภทของสารสื่อประสาท,  และประเภทของหน่วยรับความรู้สึก  มีความต่างกันอย่างชัดเจนระหว่างซีกสมองทั้งสองข้าง
การพัฒนาในตัวอ่อน
สมองทั้งสองซีกมีกำเนิดมาจากซีรีบรัม เกิดขึ้นภายใน  5  สัปดาห์หลังจากปฏิสนธิ  เป็นการม้วนเข้า  (invagination)  ของผนังสมองในซีกทั้งสอง สมองทั้งสองซีกเจริญขึ้นเป็นรูปกลมเหมือนตัวอักษร C และหลังจากนั้นก็ม้วนตัวกลับเข้าไปอีก  ดึงเอาโครงสร้างภายในซีกสมอง  (เช่นโพรงสมอง)  เข้าไปด้วย interventricular foramina เป็นช่องเชื่อมต่อกับโพรงสมองด้านข้าง ส่วนข่ายหลอดเลือดสมอง (choroid plexus)  เกิดขึ้นจากเซลล์  ependyma และ  mesenchyme ของหลอดเลือด
การจำกัดกิจโดยด้านของซีกสมอง (lateralization)
หลักฐานทางวิทยาศาสตร์ชี้ถึงกิจรับรู้ระดับต่ำ (เช่นระบบการประมวลไวยากรณ์) ไม่ใช่กิจรับรู้ระดับสูงที่มักจะกล่าวถึงในจิตวิทยานิยม (เช่นความคิดประกอบด้วยเหตุผล) ว่าจำกัด (คือเกิดการ laterization) อยู่ในสมองซีกใดซีกหนึ่ง
หลักฐานที่ดีที่สุดเกี่ยวกับการจำกัดกิจโดยด้าน (lateralization) ของซีกสมอง สำหรับกิจเฉพาะอย่างหนึ่งก็คือความสามารถในด้านภาษา เพราะว่า เขตสำคัญทั้งสองที่เกี่ยวข้องกับทักษะภาษา คือเขตโบรคาและเขตเวอร์นิเก อยู่ในสมองซีกซ้าย
สมองทั้งสองซีกทำการประมวลข้อมูลเกี่ยวกับการรับรู้ แต่ว่ามีการจำกัดกิจโดยด้าน คือ สมองแต่ละซีกรับข้อมูลความรู้สึกมาจากด้านตรงข้ามของร่างกาย (มีการจำกัดกิจโดยด้านเกี่ยวกับข้อมูลทางตาที่แตกต่างจากประสาททางอื่นๆ  แต่ก็ยังมีการจำกัดกิจโดยด้าน) โดยนัยเดียวกัน สัญญาณควบคุมการเคลื่อนไหวที่สมองส่งไปยังร่างกายก็มาจากซีกสมองด้านตรงข้ามเช่นกัน ดังนั้น ความถนัดซ้ายขวา (คือมือข้างที่ถนัด) จึงมีความเกี่ยวข้องกับการจำกัดกิจโดยด้านเช่นกัน
นักประสาทจิตวิทยาได้ทำการศึกษาคนไข้ภาวะซีกสมองแยกออก เพื่อที่จะเข้าใจการจำกัดกิจโดยด้าน โรเจอร์ สเปอร์รี ได้เป็นบุคคลแรกที่เริ่มใช้ tachistoscope แบบจำกัดด้าน เพื่อที่จะแสดงข้อมูลทางตาแก่สมองซีกหนึ่งๆ นอกจากนั้นแล้ว นักวิทยาศาสตร์ยังศึกษาบุคคลที่เกิดโดยไม่มี corpus callosum เพื่อกำหนดความชำนาญเฉพาะกิจของซีกสมองทั้งสองข้าง
วิถีประสาท magnocellular ของระบบการเห็น ส่งข้อมูลไปยังสมองซีกขวามากกว่าไปยังสมองซีกซ้าย ในขณะที่วิถีประสาท parvocellular ส่งข้อมูลไปยังสมองซีกซ้ายมากกว่าไปยังสมองซีกขวา
ลักษณะบางอย่างของซีกสมองทั้งสองข้างไม่เหมือนกัน ซีกหนึ่งอาจจะใหญ่กว่า มากกว่าอีกซีกหนึ่ง เช่น มีสารสื่อประสาท norepinephrine ในระดับที่สูงกว่าในสมองซีกขวา และมีสารสื่อประสาทโดพามีนในระดับที่สูงกว่าในสมองซีกซ้าย มีเนื้อขาวมากกว่า (คือมีแอกซอนที่ยาวกว่า) ในสมองซีกขวา และมีเนื้อเทา (คือตัวเซลล์ประสาท) มากกว่าในสมองซีกซ้าย
กิจหน้าที่เชิงเส้น (linear) เกี่ยวกับภาษาเช่นไวยากรณ์และการสร้างคำ มักจะจำกัดด้านอยู่ทางซีกซ้ายของสมอง เปรียบเทียบกับกิจหน้าที่เชิงองค์รวม (holistic) เช่นเสียงสูงเสียต่ำและการเน้นเสียง มักจำกัดอยู่ทางซีกขวาของสมอง
กิจหน้าที่ประสาน (integrative) แบบอื่นๆ เป็นต้นว่าการคำนวณเลขคณิต, การชี้ตำแหน่งในปริภูมิของเสียงที่มาถึงหูทั้งสองข้าง, และอารมณ์ความรู้สึก ดูเหมือนจะไม่มีการจำกัดด้าน
Heterotermes
Heterotermes เป็นสกุลของปลวกที่อยู่ในวงศ์ Rhinotermitidae.
สกุลมี การกระจายทั่วโลก
สปีชีส์ในสกุล ได้แก่:
เกียวกัตสึ
เกียวกัตสึ   เป็นคัตสึหรือโครกเกะที่ใช้เนื้อปลา อาจเรียกว่า โอซากานากัตสึ (お魚カツ) หรือเรียกอีกอย่างว่า คามากัตสึ (蒲カツ, かまカツ ) โดยมีที่มาจากคำว่า คามาโบโกะ ทำโดยการทอดเนื้อชิ้นปลาที่หั่นเป็นชิ้น (เช่น ปลากระโทงหรือปลาหางเหลือง บางครั้งอาจเรียกชื่อแตกต่างไปตามปลาที่ใช้ทอด) หรือใช้ส่วนผสมของเนื้อปลาสับกับส่วนผสมอื่น ๆ เช่น เนื้อบด แล้วชุบด้วยเกล็ดขนมปังแล้วทอด บางครั้งถือว่าเป็น คามาโบโกะทอด ชนิดหนึ่ง
Keyacris
Keyacris เป็นสกุลของตั๊กแตนที่อยู่ในวงศ์ Morabidae.
เกียวกัตสึ
ความหลากหลาย
เกียวกัตสึถูกทำเป็นอาหารถิ่นต่าง ๆ มากมาย มีความแตกต่างกันออกไป ได้แก่
Keyacris
สปีชีส์ของสกุลนี้พบในออสเตรเลียใต้
สปีชีส์ในสกุล ได้แก่:
อ่างเก็บน้ำห้วยปราสาทใหญ่
อ่างเก็บน้ำสร้างขึ้นสร้างขึ้นเมื่อปี พ.ศ. 2536 เพื่อกักเก็บน้ำไว้ใช้ประโยชน์ในการเกษตรกรรม และป้องกันอุทกภัย ปัจจุบันอยู่ในความดูแลของกรมชลประทาน
การเดินทาง
จากจังหวัดนครราชสีมาใช้ถนนมิตรภาพ วิ่งไปทางโคกรวด เลี้ยวขวา ไปทางอำเภอขามทะเลสอ ไปถึงบ้านหนองสรวง เลี้ยวซ้ายไปยังอำเภอด่านขุนทด ใช้ทางหลวงหมายเลข 201 (สีคิ้ว-ชัยภูมิ) วิ่งไปทางอำเภอสีคิ้วไปประมาณ 5 กิโลเมตร จะพบสามแยก เลี้ยวขวาเข้าไปตามถนนชัยบาดาล-ด่านขุนทด ประมาณ 22 กิโลเมตร จะถึงที่ทำการอ่างฯห้วยปราสาทใหญ่
กลยุทธ์ลูกโซ่
กลยุทธ์ลูกโซ่ หรือ เหลียนหวนจี้ (Chain stratagems; ) เป็นหนึ่งในกลศึกสามก๊ก กลยุทธ์ที่มีความหมายถึงเมื่อกองกำลังศัตรูมีพละกำลังที่เข้มแข็งกว่าหลายเท่า จักปะทะด้วยกำลังมิได้โดยเด็ดขาด พึงใช้กลอุบายนานาให้ศัตรูต่างถ่วงรั้งซึ่งกันและกัน ทำลายความแข็งแกร่งของศัตรูหรือร่วมมือกับพลังต่าง ๆ ร่วมโจมตีเพื่อขจัดความฮึกเหิมของศัตรูให้หมดสิ้นไป
คัมภีร์อี้จิงกล่าวว่า "แม่ทัพผู้ปรีชา จักได้ฟ้าอนุเคราะห์" ซึ่งหมายความว่าแม่ทัพผู้ปรีชาสามารถในการศึก ย่อมสามารถจะบัญชาการศึกสงครามได้อย่างคล่องแคล่วดุจดั่งตามคำ "ความประสงค์ของฟ้า" จักต้องได้รับชัยชนะในการศึกสงครามเป็นมั่นคง ตัวอย่างการนำเอากลยุทธ์ลูกโซ่ไปใช้ได้แก่โจโฉวางกลอุบายลอบโจมตีอ้วนเสี้ยวด้วยการตัดกำลังเสบียงของอ้วนเสี้ยวจนแตกพ่าย
ตัวอยางกลยุทธ์
เมื่อคราวอ้วนเสี้ยวนำกำลังทหารจากเกงจิ๋ว อิวจิ๋วและเฉงจิ๋ว
เจ้าฟ้าเงี้ยว
เจ้าฟ้าเงี้ยว หรือ ท้าวผีฟ้า เป็นพระราชโอรสของพระยาสุวรรณคำผง ขึ้นครองราชย์ต่อจากพระราชบิดา แต่ครองราชย์ได้ 4 ปี เกิดความขัดแย้งกับเสนาอำมาตย์จึงพาสมัครพรรคพวกของตนไปตั้งมั่นที่เมืองลามมะลักองการซึ่งอยู่ในแขวงอัตตะปือในปัจจุบัน เจ้าฟ้าเงี้ยวมีโอรสคือพระเจ้าฟ้างุ่ม ซึ่งได้อภิเษกสมรสกับพระราชธิดาของกษัตริย์ขอม และได้รวบรวมกำลังทหารโดยได้รับการสนับสนุนจากขอม เจ้าฟ้าเงี้ยวและเจ้าฟ้างุ่มได้ยกทัพขึ้นมาด้วยกันแต่เจ้าฟ้าเงี้ยวสวรรคตที่เมืองปากซันเมื่อ พ.ศ. 1896 ส่วนเจ้าฟ้างุ่มพระโอรสได้ปราบปรามหัวเมืองลาวทั้งหมดและได้สถาปนาอาณาจักรลาวล้านช้างขึ้น
ดาบมังกรหยก ตอน เทพบุตรมังกรฟ้า
เนื้อเรื่อง
ละครเรื่องนี้กล่าวข้ามระยะเวลาถัดจากมังกรหยก ภาค 2 ไปสามถึงสี่ชั่วอายุคน เกี่ยวกับการช่วงชิงความเป็นใหญ่ในยุทธภพของสำนักง้อไบ๊ และสำนักบู๊ตึ้ง ตัวเอก เตียบ่อกี้ (บุตรชายเพียงคนเดียวของ จอมยุทธ์ที่ห้า แห่งสำนักบู๊ตึ้ง เตียชุ่ยซัว และ บุตรีของจ้าวอินทรีคิ้วขาวแห่งพรรคมาร ฮึงซู่ซู่) ซึ่งเป็นลูกหลานในบู๊ตึ้งต้องผจญภัยมากมาย และสุดท้ายได้เป็นประมุขนิกายเม้งก่า (บางสำนวนใช้ พรรคจรัสหรือพรรครุ่งเรือง) ซึ่งมีบทบาทในการกอบกู้ประเทศจากมองโกล โดยนางเอกในภาคนี้ชื่อหมิ่นหมิ่น (เตี๋ยเมี่ยง) เป็นลูกสาวของอ๋องมองโกล
ในฮ่องกง
ดาบมังกรหยก 1986 (มังกรหยก ภาค 3) ฉบับนี้ ได้เรตติ้งน้อยที่สุด ในบรรดางานสร้าง มังกรหยก ในยุค 80s ของทั้งสามภาค โดยได้เรตติ้งเฉลี่ยต่อตอน 54 จุดเปิด(จริงๆ เรตติ้งในระดับนี้ถือว่าสูงมากแล้ว)
อาจเพราะโดนผลกระทบจากผู้ชมในยุคนั้นทางเกาะฮ่องกง ได้นำไปเปรียบเทียบกับเวอร์ชันเก่า ดาบมังกรหยก 1978 ฉบับ เจิ้งเส้าชิว ที่ได้รับความนิยมในฮ่องกงมากกว่า แต่ถึงอย่างไร ดาบมังกรหยก 1986 ฉบับ เหลียงเฉาเหว่ย ชุดนี้ก็เป็นหนึ่งในสิบอันดับละครที่มีเรตติ้งเฉลี่ยต่อตอนมากที่สุดแห่งปีค.ศ. 1986 ในฮ่องกง
ในจีน
มีการนำไปออกอากาศในจีนเช่นกัน แต่กลับได้เรตติ้งในจีนไม่สูง ไม่ค่อยได้รับความนิยม เท่างานสร้างของเวอร์ชันฮ่องกงในยุคถัดมา คือ ดาบมังกรหยก 2001 เวอร์ชัน อู๋ฉีหัว รับบท เตียบ่อกี้ ซึ่งเป็นเวอร์ชันยุคถัดมาที่ได้รับความนิยมในจีนมากกว่าด้วยเรตติ้งที่สูงกว่าเวอร์ชัน เหลียงเฉาเหว่ย จึงทำให้ในจีนยกย่อง ดาบมังกรหยก 2001 ว่าเป็นเวอร์ชันคลาสสิกของทางฮ่องกงที่ ประสบความสำเร็จทางด้านเรตติ้งในจีนมากที่สุด
ทั่วโลก
เรตติ้งทั่วโลกมียอดรวมที่ไม่ค่อยสูง จึงทำให้ ดาบมังกรหยก ฉบับนี้ ไม่ติดสิบอันดับละครทีวีบีที่มีเรตติ้งสูงสุดทั่วโลก
อิทธิพล
ถึงแม้ว่าตอนฉายครั้งแรกในฮ่องกง ผู้ชมจะนำไปเปรียบเทียบกับ ดาบมังกรหยก 1978 เวอร์ชัน เจิ้งเส้าชิว แล้วเกิดกระแสวิพากวิพากษ์วิจารณ์ก็ตาม
แต่เมื่อเวลาผ่านไป ดาบมังกรหยก ชุดนี้ กลับเป็นที่กล่าวถึงและยกย่องว่า เป็นหนึ่งในละครคลาสสิคยุค 80 ที่อยู่ในใจชาวฮ่องกง
การคัดเลือกนักแสดงและบทสรุป
วันที่ 27 พฤศจิกายน พ.ศ. 2528 (1985) หลังจากงานเฉลิมฉลองวันเกิดครบรอบ 18 ปีของทางสถานีโทรทัศน์ทีวีบี (TVB) "หลิวเทียนซื่อ (劉天賜)" ผู้จัดการฝ่ายผลิตทั่วไปกล่าวว่า ได้มีการแนะนำแผนการผลิตละครใหม่สำหรับออกอากาศในปีหน้าพ.ศ. 2529 (1986) เขาได้รวบรวมความคิดเห็นและระบุว่า อาจจะมีการรีเมคละครกิมย้งเรื่อง "ดาบมังกรหยก" ขึ้นมาใหม่อีกครั้งแต่ยังไม่มีการคอนเฟริ์ม
วันที่ 14 ธันวาคม พ.ศ. 2528 "หวังเทียนหลิน" ได้เริ่มเตรียมงานสำหรับละครเรื่องนี้ โดยเขาระบุว่า ดาบมังกรหยก เวอร์ชันใหม่ จะมีการตีความเปลี่ยนไปจากฉบับเก่า "ดาบมังกรหยก 1978" เวอร์ชัน เจิ้งเส้าชิว
วันที่ 2 มกราคม พ.ศ. 2529 หลิวเทียนซื่อ ยืนยันชัดเจนว่าจะมีการสร้าง "ดาบมังกรหยก" ขึ้นใหม่ภายในปีนี้ และยังเปิดโอกาสให้ผู้ชมทางบ้านส่งจดหมายเสนอชื่อนักแสดงในบทต่าง ๆ เข้ามายังบริษัท เพื่อใช้ร่วมในการพิจารณาคัดนักแสดง
ในเดือนมกราคม พ.ศ. 2529 หวังเทียนหลิน ได้กล่าวว่า ทีวีบีได้เลือก เหลียงเฉาเหว่ย สำหรับบท เตียบ่อกี้ ส่วนในบทตัวละครนำฝ่ายหญิง ได้มีผู้ชมทางบ้านจำนวนมากส่งจดหมายเสนอชื่อของ เซียะหนิง รับบท เตี๋ยเมี่ยง
พระยาหล้าแสนไทไตรภูวนาถ
พระเจ้าหล้าแสนไทไตรภูวนาถ เป็นพระราชโอรสของพระเจ้าไชยจักรพรรดิแผ่นแผ้ว ได้เป็นเจ้าเมืองเวียงคำ และได้ครองราชย์ต่อจากพระเจ้าสุวรรณบัลลังก์เมื่อ พ.ศ. 2029 พระองค์แต่งตั้งให้พระอนุชาคือเจ้าวิชุลละราชเป็นแสนเมือง ในรัชกาลของพระองค์เหตุการณ์สงบเรียบร้อยไม่มีเหตุการณ์ร้ายแรงอันใด ทรงครองราชย์สมบัติอยู่ 10 ปี สวรรคตเมื่อ พ.ศ. 2039
ดาบมังกรหยก ตอน เทพบุตรมังกรฟ้า
การคัดเลือกนักแสดงและบทสรุป
ถึงแม้ เซียะหนิง จะเป็นคนแรกที่ถูกเสนอชื่อเข้ามาอย่างมากมาย แต่ หวังเทียนหลิน กลับปฏิเสธและเห็นว่า เธอไม่เหมาะกับบท เตี๋ยเมี่ยง นัก ในอนาคตคงจะมีบทบาทที่เหมาะสมกับเธอมากกว่านี้
ในเดือนกุมภาพันธ์ พ.ศ. 2529 หวังเทียนหลิน ทำหน้าที่เป็นโปรดิวเซอร์ของละครเรื่องนี้ และยังคงยืนยันเลือก เหลียงเฉาเหว่ย เป็นผู้ที่เหมาะสมในการเล่นเป็น เตียบ่กี้ ต่อมาได้มีคนเสนอชื่อ เติ้งชุ่ยเหวิน และ หลันเจี๋ยอิง ให้รับบท จิวจี้เยียก และ เตี๋ยเมี่ยง แต่ทั้งสองคนยังคงไม่ได้รับการพิจารณาในขณะนั้น
ในปลายเดือนกุมภาพันธ์ พ.ศ. 2529 ละครเรื่องนี้ได้จัดการประชุมเหล่านักเขียนบทและได้รวบรวมรายชื่อนักแสดงทั้งหมดสำหรับตัวละครหญิง แต่การตัดสินใจถูกเลื่อนออกไปเพราะ หลิวเทียนซื่อ ผู้จัดการฝ่ายผลิตไม่มาประชุม
ช่วงกลางเดือนมีนาคม ทั้ง เติ้งชุ่ยเหวิน และ หลันเจี่ยอิง ได้รับแจ้งจากทางทีวีบีให้ร่วมแสดงนำในละครเรื่องนี้ แต่ทั้งสองคนกลับยังไม่รู้ว่าจะได้รับบทบาทอะไรในละครเรื่องนี้
ปลายเดือนมีนาคม หวังเทียนหลิน กล่าวว่า บทเตี่ยเมี่ยง นางเอกของเรื่องยังไม่ได้ตัดสินใจว่าจะเลือกใครและยังคงอยู่ระหว่างการโต้เถียง โดยเขาหวังแต่เพียงว่า เติ้งชุ่ยเหวิน จะได้เล่นเป็น จิวจี้เยียก ส่วน หลันเจี่ยอิง จะได้เล่นเป็น เตี๋ยเมี่ยง ต่อมา หวังเทียนหลิน เสนอทางทีวีบีให้ ว่านจือเหลียง รับบทเล่นเป็น "เตียฉุ่ยซัว" หรือไม่ก็ หลี่เหลียงเหว่ย แต่ต่อมาถูกทางทีวีบี ปฏิเสธ
วันที่ 8 พฤษภาคม หวังเทียนหลิน  ได้ให้สัมภาษณ์ว่า  ได้มีมติเป็นเอกฉันท์และตัดสินใจว่า
วันที่ 15 พฤษภาคม พ.ศ. 2529 ได้มีการกำหนดบทบาทของนักแสดงสำหรับละครเรื่องนี้อีกครั้งหนึ่ง โดยมีนักแสดงเพิ่มเติมคือ เส้าเหม่ยฉี จะได้รับบท "เสี่ยวเจียว" โดย หวังเทียนหลิน กล่าวว่า เจิงหัวเชี่ยน จะปรากฏตัวในละครเรื่องนี้ด้วยอีกคนแต่ยังหาบทบาทที่เหมาะสมให้กับเธอยังไม่ได้
ช่วงนั้น หวังเทียนหลิน กล่าวด้วยว่า นักแสดงยังคงมีการเปลี่ยนแปลงจนกว่าจะเริ่มถ่ายทำในสิ้นเดือนกรกฎาคม
วันที่ 12 มิถุนายน พ.ศ. 2529 ตัวนักแสดงมีการเปลี่ยนแปลงครั้งใหญ่ ทางด้าน หวังเทียนหลิน ได้ให้สัมภาษณ์ว่า ทางทีวีบี จะมีการเปลี่ยนตัวแสดง โดยเดิมวางแผนที่จะให้ โจวไห่เม่ย มาเล่นบทเป็น เตี๋ยเมี่ยง แทน หลันเจี๋ยอิง แต่ตอนนี้ทางทีวีบีได้ตัดสินใจว่าจะเอา หลีเหม่ยเสียน มาเล่นบท เตี๋ยเมี่ยง แทน ในขณะที่ โจวไห่เม่ย จะให้ไปเล่นเป็น "เอี้ยปุ๊กฮุ่ย" แทน เหอเหม่ยถิง และ เหอเหม่ยถิง จะถูกพิจารณาในบทอื่นอีกครั้ง ทางด้าน เจิงหัวเชี่ยน จะเป็นแขกรับเชิญในบท ก๊วยเซียง
หวังเทียนหลิน ชี้แจ้งให้เห็นว่าการเปลี่ยนแปลงบทบาทครั้งนี้เป็นความตั้งใจของทางบริษัททั้งหมด เนื่องจากทีมสร้างสรรค์ของละครเชื่อว่ารูปลักษณ์ของ โจวไห่เม่ย ไม่เหมาะกับบท เตี๋ยเมี่ยง และ หลีเหม่ยเสียน ดูมีความเหมาะสมมากกว่า ซึ่งการตัดสินใจครั้งนี้ก็เป็นไปตามความเห็นของบริษัท
ช่วงนั้นทั้ง หลันเจี๋ยอิง และ หลีเหม่ยเสียน มีคิวถ่ายละครเรื่องเดียวกันและกำลังยุ่งอยู่กับการถ่ายทำละครสากลเรื่อง "วิระบุรุษโค่นอิทธิพลมืด" (英雄故事 1986) ทางด้านทีวีบีรู้สึกว่า บทเตียเมี่ยง เป็นบทบาทที่หนักเกินไปสำหรับ หลันเจี๋ยอิง และกลัวว่าเธอจะรับมือกับตัวละครตัวนี้ได้ยาก ดังนั้นทางบริษัทจึงพิจารณาซ้ำแล้วซ้ำอีกว่าจะไม่ให้เธอเล่นบทนี้ ส่วนทางด้าน หลีเหม่ยเสียน ที่กำลังยุ่งอยู่กับการถ่ายทำละครสากลเรื่องเดียวกันกับ หลันเจี่ยอิง ในขณะนั้น แต่ทางบริษัทกลับเชื่อว่าเธอมีพรสวรรค์เพียงพอ เพราะผ่านการแสดงละครมาแล้วกว่าครึ่งปี และยังมีประสบการณ์การฝึกอบรมในชั้นเรียนมาก่อน น่าจะสามารถรับมือกับบทบาท เตียเมี่ยง ได้อย่างแน่นอน
เมื่อ หลันเจี่ยอิง ได้รับข่าวว่าเธอถูกแทนที่โดย หลีเหม่ยเสียน และรายชื่อถูกถอนออกจากละคร เธอโกรธทันที เธอไม่คิดว่าทางทีวีบีจะทำกับเธอเช่นนี้ เธอคิดว่ามันอาจเกี่ยวข้องกับการที่เธอปฏิเสธที่จะเซ็นสัญญาระยะยาว 5 ปี กับทางทีวีบี
"เติ้งฉีหยาง" แฟนหนุ่มของ หลันเจี๋ยอิง ในขณะนั้นได้ฆ่าตัวตายอย่างกะทันหันเมื่อวันที่ 25 พฤษภาคม ข่าวลือว่าทั้งคู่ทะเลาะกัน กลายเป็นข่าวซุบซิบ นักข่าวบางคนตั้งคำถามว่าอาจเกิดจากบทบาทของ หลันเจี่ยอิง ถูกเปลี่ยนไปเป็นของคนอื่น เธอจึงเครียดและมีปากเสียงกับแฟนหนุ่ม
ทางด้าน หวังเทียนหลิน กล่าวว่า เขาไม่เคยคิดถึงเรื่องนี้เป็นการส่วนตัว ผู้ชมบางคนคิดว่า หลันเจี๋ยอิง ดังกว่า หลีเหม่ยเสียน และการเปลี่ยนแปลงบทบาทจะส่งผลกระทบต่อเรตติ้ง แต่ตราบใดที่บทบาทเหมาะสม ฉันเชื่อว่าปัญหาการเปลี่ยนตัวจะไม่ใช่ปัญหาใหญ่
ทาง หวังเทียนหลิน ได้รับการร้องเรียนจำนวนมากจากผู้ชมที่ไม่เห็นด้วยกับทีวีบี ที่ได้เลือกเอา หลีเหม่ยเสียน มารับบทเป็น เตี๋ยเมี่ยง เขาตอบว่าเขาทำทุกอย่างตามคำแนะนำของทางบริษัท แต่ยังคงกังวลมากว่า หลีเหม่ยเสียน จะแสดงบทนี้ออกมาได้ดีหรือไม่ เพราะดาบมังกรหยกเวอร์ชัน 1978 วังหมิงฉวน รับบท เตี๋ยเมี่ยง จนคนดูประทับใจอย่างมาก
ทางด้าน นักข่าวเห็นชัดเจนว่า ทีวีบี ต้องการสนับสนุนผลักดัน หลีเหม่ยเสียน อย่างชัดเจน ซึ่งเธอก็เข้าใจตรงจุดนี้ด้วยว่าหาก หวังเทียนหลิน ไม่เลือกเธอ เขาจะถูกตัดออกจากการเป็น "ผู้อำนวยการสร้าง" ของละครเรื่องนี้ และ หลีเหม่ยเสียน ไม่กลัวที่จะถูกเปรียบเทียบกับ วังหมิงฉวน (เตี๋ยเมี่ยงคนก่อน) โดยเธอกล่าวว่า เธอไม่จำเป็นต้องได้รับคำแนะนำจาก วังหมิงฉวน และยืนยันจะแสดงบทนี้ในแบบฉบับของตัวเอง ส่วนทางด้าน วังหมิงฉวน เองก็ไม่เคยแสดงความคิดเห็นใด ๆ เกี่ยวกับการสร้างละครเรื่องนี้ขึ้นมาใหม่เช่นกัน
ทางด้าน เหลียงเฉาเหว่ย กล่าวว่าเขาได้อ่านสคริปต์และรวบรวมข้อมูลแล้ว และคิดว่าบท เตียบ่กี้ เป็นบทที่เล่นไม่ยากและค่อนข้างเข้าใจได้ง่าย
ส่วน เติ้งชุ่ยเหวิน ได้รับคำชมจาก หวังเทียนหลิน ว่า เธอมีบุคลิกคล้าย จิวจี้เยียก ที่ เจ้าหย่าจือ แสดง ตรงที่บุคลิกภายนอกดูอ่อนโยน แต่ภายในแฝงไปด้วยความดื้อรั้น ซึ่งเติ้งชุ่ยเหวิน เหมาะสมกับบทนี้มาก เธอคือตัวเลือกในอุดมคติของบทจิวจี้เยียก สวนทางกับทาง หลีเหม่ยเสียน ที่ยังคงถูกผู้คนส่งจดหมายจำนวนมากถึงทีวีบี แสดงความไม่พึงพอใจในการเลือกเธอมารับบท เตี๋ยเมี่ยง
โดยทางด้าน หวังเทียนหลิน และ บรรณาธิการของทีวีบี หวังแต่เพียงว่า หลันเจี๋ยอิง จะถูกทีวีบีเรียกกลับมาให้รับบทเป็น เตี๋ยเมี่ยง อีกครั้ง พวกเขาคิดว่า เธอมีความงามและบุคลิกเย่อยิ่งจองหอง คล้ายกับตัวละครตัวนี้มาก ซึ่งสามารถดึงดูดความสนใจของผู้คนได้มากกว่า หลีเหม่ยเสียน
มีนักข่าวบางคนเชื่อว่า หวังเทียนหลิน รู้สึกไม่พอใจและผิดหวังซ้ำแล้วซ้ำเล่าที่บท เตี๋ยเมี่ยง ถูกแทนที่โดย หลีเหม่ยเสียน เพราะ หวังเทียนหลิน ได้ชี้แจ้งให้เห็นว่า เป็นเรื่องน่าเสียดายมากที่ หลันเจี๋ยอิง ไม่ได้รับบทนี้และเขายังคงมีความหวังลึก ๆ ว่าทีวีบีอาจเปลี่ยนใจก่อนมีการเปิดกล้องละคร ด้วยเหตุผลสองประการ คือ
ถึงแม้จะมีการทักท้วงมากมายแต่ หลีเหม่ยเสียนยังคงแสดงความเต็มใจที่จะเผชิญหน้ากับมัน เธอกล่าวว่า ทีวีบี ได้แจ้งให้เธอทราบว่าจะได้รับบทเล่นเป็น เตี๋ยเมี่ยง อย่างลับๆ หนึ่งเดือนก่อนจะ ประกาศรายชื่ออย่างเป็นทางการ เธอเพียงทำตามแผนการของบริษัทเท่านั้น ทางด้าน เติ้งชุยเหวิน เพื่อนสนิทของ หลันเจี๋ยอิง ย้ำคำแถลงอย่างเป็นทางการและกล่าวว่า ในตอนแรกที่มีการเปลี่ยนคนแสดงในบท เตี๋ยเมี่ยง เธอก็รู้สึกผิดหวัง แต่ต่อมาเธอกลับรู้สึกว่า หลีเหม่ยเสียน ไม่ได้เลวร้ายอะไร และเธอก็เหมาะสมดี
ในขณะที่ผู้คนในฮ่องกงกำลังพูดถึงการเปลี่ยนแปลงบทบาท เตี๋ยเมี่ยง กันอย่างครึกโครม ทางด้าน หลันเจี๋ยอิง กลับซ่อนตัวเองเงียบ ๆ อยู่ในสตูดิโอและหมกมุ่นอยู่กับงานแสดงละครเรื่องอื่นของเธอ และไม่วิจารณ์ หลีเหม่ยเสียน ใด ๆ
ในวันที่ 1 สิงหาคม พ.ศ. 2529 ทีมนักแสดงฝ่ายหญิงมีการถ่ายรูปครั้งที่สองเพื่อจะใช้ในการโปรโมทละคร มีทั้ง เติ้งชุ่ยเหวิน, หลีเหม่ยเสียน, หลิวปี้อี๋ และ โจวไห่เม่ย ทาง หวังเทียนหลิน ไม่ค่อยพอใจกับการคัดเลือกนักแสดงในครั้งสุดท้ายนี้เท่าไรนัก และได้ขอให้ทางบริษัทเพิ่มเงินทุนในการผลิตเพิ่มเติมถึง 90,000 เหรียญต่อตอน แต่ ทีวีบี ไม่อนุมัติเนื่องจากปัญหาด้านเงินทุน และตั้งข้อกำหนดกฎว่าในการถายทำหนึ่งตอนเงินต้องไม่เกินขีดจำกัดที่ให้ไป
จากเดิมการถ่ายทำมีกำหนดจะเริ่มถ่ายในวันที่ 21 กรกฎาคม แต่ก็ต้องถูกเลื่อนออกไปเป็นวันที่ 8 สิงหาคม
ต่อมา โจวไห่เม่ย ขอถอนตัวจากบท "เอี้ยปุ๊กฮุ่ย" เพราะติดคิวงานละคร
วันที่ 3 กันยายน พ.ศ. 2529 ได้นักแสดงสาวดาวรุ่ง "'อู๋เชี่ยนเวย" มารับบทเป็น เอี้ยปุ๊กฮุ่ย แทนโจวไห่เม่ย
ทางด้าน หวังเทียนหลิน ได้ชี้แจ้งเกี่ยวกับกรณีนี้ว่า โจวไห่เม่ย ขอถอนตัวเพราะต้องการเล่นละครเรื่อง คนเหนือคน (赤腳紳士 1986) ที่มีบทดีกว่าเพราะได้รับบทนางเอกครั้งแรก
หลังจากนั้น มีการเปิดกล้องละครถ่ายทำ หวังเทียนหลิน เป็นผู้อำนวยการผลิตละครเรื่องนี้ เขาได้ไปเยี่ยมเยียนกองถ่าย และกล่าวชื่นชมสำหรับทักษะการแสดงของ เติ้งชุยเหวิน ส่วน หลีเหม่ยเสียน เขากล่าวว่ายังไม่ได้เห็นเธอเข้าฉากถ่ายทำเลยยังไม่รู้ว่าทักษะการแสดงของเธอเป็นอย่างไร สำหรับ อู๋เชี่ยนเว่ย เขากล่าวว่า ถึงแม้ว่าเธอจะเป็นนักแสดงหน้าใหม่ แต่ฉันเชื่อว่าเธอสามารถแสดงได้ ต่อมา เซียะหนิง ถูกทีวีบีเรียกตัวให้มารับบทเป็น "แม่นางเสื้อเหลือง"
สำหรับบทบาทในละครเรื่องนี้ของ เจิ้งอวี้หลิง และ เยิ่นต๊ะหัว นั้น หวังเทียนหลิน กล่าวชื่นชมมากในความทุ่มเท โดยเฉพาะ เจิ้งอวี้หลิง
สำหรับ เหลียงเฉาเหว่ย ถึงแม้เขาจะแสดงได้ดี แต่มีข่าวว่า เขามักจะมากองถ่ายสายหลายครั้งโดยไม่ให้เหตุผล หวังเทียนหลิน ชี้แจ้งว่าเขาได้พูดคุยกับเหลียงเฉาเหว่ยแล้ว ช่วงนั้นเขาอารมณ์ไม่ดี แต่เขาจะปรับปรุงตัวในภายหลัง
วันที่ 29 ตุลาคม พ.ศ. 2529 ช่วงกำลังถ่ายทำละคร ทาง หวังเทียนหลิน ได้กล่าวชื่นชมทักษะการแสดงของ เจิ้งอวี้หลิง อีกครั้ง และชี้แจ้งว่า ถึงแม้ทั้ง เยิ่นต๊ะหัว และ เจิ้งอวี้หลิง จะแสดงในละครได้อย่างยอดเยี่ยม แต่ เหลียงเฉาเหว่ย, เติ้งชุ่ยเหวิน และ หลีเหม่ยเสียน ก็ทำได้ดี เช่นกัน
วันที่ 3 พฤศจิกายน ละครได้เริ่มออกอากาศตอนแรกทางโทรทัศน์ในช่อง ทีวีบีเจด (TVB Jade)
วันที่ 22 ธันวาคม พ.ศ. 2529 เติ้งชุ่ยเหวิน ประสบความสำเร็จมาก เมื่อได้ยินนักข่าวรายงานว่า ผู้ชมละครเรื่องนี้ไม่ค่อยชอบเธอเพราะ บท จิวจี้เยียก
เธอได้ยกตัวอย่างในเวอร์ชันเดิม คือ ดาบมังกรหยก 1978 ที่เตียบ่กี้ เวอร์ชัน เจิ้งเส้าชิว หลงรัก จิวจี้เยียก อย่างสุดซึ้ง แต่ในละครเวอร์ชันใหม่ที่เธอแสดง บทความสัมพันธ์ระหว่าง จิวจี้เยียก กับ เตียบ่กี้ กลับคลุมเครือไม่ชัดเจนซึ่งทำให้ผู้ชมละครคิดว่า จิวจี้เยียก แอบหลงรัก เตียบ่กี้ อยู่เพียงฝ่ายเดียว เติ้งชุ่ยเหวิน กล่าวต่อว่า เธอรู้สึกว่า เตียบ่กี้ มีเพียง เตี๋ยเมี่ยง ในใจของเขาเท่านั้น ซึ่งในความจริงได้มีการถ่ายทำมากกว่า 7 ฉากที่อธิบายว่า จิวจี้เยียก และ เตียบ่กี้ รักกันมากแค่ไหน แต่ด้วยเหตุผลบางอย่างทางทีมงานจึงตัดฉากเหล่านั้นออกไปทั้งหมด ทำให้พล็อตเรื่องไม่ได้อธิบายถึงความสัมพันธ์ที่ลึกซึ้งระหว่าง จิวจี้เยียก กับ เตียบ่กี้ มากนัก ผู้ชมจึงไม่เข้าใจตัวละคร จิวจี้เยียก ในเวอร์ชันที่เธอแสดงเพราะบทไม่เคลียร์
แต่เดิมบทความสัมพันธ์ ของตัวละคร เตียบ่กี้ และ จิวจี้เยียก ผู้กำกับเคยบอกกับ เติ้งชุ่ยเหวิน ว่า จะมีฉากรักระหว่างเธอกับเหลียงเฉาเหว่ย ซึ่งสวยงามมาก และมีการถ่ายทำฉากดังกล่าวแต่พอออกอากาศฉากเหล่านั้นกลับถูกตัดทิ้งทั้งหมด ยิ่งถ้าคนดูไม่ได้อ่านนวนิยายต้นฉบับมาก่อน พวกเขาคงเกลียดเธอมาก และไม่มีใครเห็นใจตัวละครตัวนี้ แม้แต่ตัวเธอเองก็ยังรู้สึกแบบนั้นด้วยเช่นกัน
การสรุป
หลังละครอวสานเมื่อวันที่ 30 ธันวาคม พ.ศ. 2529 (1986) ทางหนังสือพิมพ์ชั้นนำ "'โอเวอร์ซีส์ไชนีสเดลี่" ได้สรุปว่า
สรุป ในแง่ของการคัดเลือกนักแสดงเวอร์ชันนี้ ด้อยกว่าเวอร์ชันเก่า ดาบมังกรหยก 1978
อิหม่าม
อิหม่าม หรือ โต๊ะอิหม่าม หรือภาษามลายูปัตตานีว่า โต๊ะอีแม มาจากคำอาหรับว่า อิมาม (إمام) แปลว่าผู้นำ มีหน้าที่สอนและปฏิบัติการละหมาดแก่สัปบุรุษเพื่อมุ่งศรัทธาต่ออัลลอฮ์และนบีมุฮัมมัด เป็นผู้มีความรู้และมีคุณธรรม
ทั้งนี้อิหม่ามยังทำหน้าที่เป็นประธานของกิจต่าง ๆ อาทิ การเกิด การสมรส และการตาย รวมทั้งการรังสรรค์ความเจริญก้าวหน้าแก่มัสยิดและชุมชน
ยุครัฐในอารักขา
ภูมิหลัง
ในเดือนมกราคม ค.ศ. 1649 มีการพิจารณาคดีและปลงพระชนม์พระเจ้าชาลส์ที่ 1 ต่อมา วันที่ 19 พฤษภาคม ค.ศ. 1649 มีการตรา "พระราชบัญญัติประกาศให้อังกฤษเป็นเครือจักรภพ" (An Act declaring England to be a Commonwealth) ซึ่งกำหนดให้อังกฤษและเมืองขึ้นทั้งหมดมีสถานะเป็นสาธารณรัฐ มีผู้ปกครอง คือ รัฐสภารัมป์เป็นฝ่ายนิติบัญญัติ และสภาแห่งรัฐเป็นฝ่ายบริหาร
ภายหลังจากที่ตระกูลครอมเวลล์พิชิตไอร์แลนด์เป็นผลสำเร็จ ไอร์แลนด์ก็ตกอยู่ในการปกครองรูปแบบเดียวกัน โดยมีผู้ว่าการฝ่ายทหาร (military governor) เป็นผู้นำสูงสุด แต่งตั้งขึ้น ณ กรุงดับลิน ต่อมามีการรุกรานและยึดครองสกอตแลนด์ได้ ทำให้สกอตแลนด์ต้องอยู่ในการปกครองของผู้ว่าการ (governor) เช่นกัน ซึ่งแต่งตั้งครั้งแรกใน ค.ศ. 1651
แต่ไม่นานหลังจากที่กลุ่มนิยมราชวงศ์และพระเจ้าชาลส์ที่ 2 ถูกปราบราบคาบในยุทธการที่วุร์สเตอร์เมื่อเดือนกันยายน ค.ศ. 1651 ก็มีการริเริ่มให้ผู้ว่าการสกอตแลนด์มีวาระยาวขึ้น โดยในวันที่ 28 ตุลาคม ค.ศ. 1651 รัฐสภารัมป์ออกประกาศให้รวมรัฐสภาอังกฤษและรัฐสภาสกอตแลนด์เข้าด้วยกัน แต่กระบวนการมาลุล่วงเอาเมื่อมีการตรารัฐบัญญัติสหภาพ (Act of Union) ในวันที่ 26 มิถุนายน ค.ศ. 1657
ระหว่างนั้น ในวันที่ 20 เมษายน ค.ศ. 1653 ตระกูลครอมเวลล์ ซึ่งได้การสนับสนุนจากกลุ่มแกรนดี (Grandee) ในสภาทัพบก (Army Council) นำกำลังบุกเข้าห้องประชุมรัฐสภารัมป์และสั่งเลิกประชุม หลังจากได้ทราบมาว่า รัฐสภารัมป์พยายามจะอยู่ในตำแหน่งต่อไป แม้ตกลงกันแล้วว่า จะยุบรัฐสภา
ภายในหนึ่งเดือนหลังจากยุบเลิกรัฐสภารัมป์ โอลิเวอร์ ครอมเวลล์ ซึ่งได้คำแนะนำจากทอมัส แฮร์ริสัน (Thomas Harrison) และเสียงสนับสนุนจากนายทหารคนอื่น ๆ ในกองทัพบก ก็ส่งคำร้องขอไปยังชุมนุมศาสนจักร (congregational church) ในทุกเทศมณฑล เพื่อให้เสนอชื่อบุคคลที่ศาสนจักรเห็นว่า สมควรเข้าเป็นผู้บริหารการแผ่นดินคณะใหม่ ครั้นวันที่ 4 กรกฎาคม ค.ศ. 1653 มีการนำรายชื่อดังกล่าวมาจัดตั้งรัฐสภา เรียกว่า "รัฐสภาแบร์โบน" แต่กลุ่มแกรนดีเห็นว่า ควบคุมยาก ทั้งยังตกเป็นเป้าการล้อเลียนอยู่เสมอ สมาชิกรัฐสภาแบร์โบนที่สนับสนุนโอลิเวอร์ ครอมเวลล์ จึงจัดการให้รัฐสภาถูกยุบ โดยยื่นญัตติขอยุบเลิกรัฐสภาในเวลาที่มีสมาชิกไม่กี่คนมาประชุม สมาชิกที่ไม่เห็นด้วยกับญัตติดังกล่าวก็ถูกทหารขับออกจากห้องประชุม ในที่สุด กลุ่มแกรนดีก็ออกตราสารการปกครองเพื่อปูทางให้เกิดการปกครองแบบรัฐในอารักขา
การปกครองของกลุ่มพลตรี
รัฐสภาชุดแรกของรัฐในอารักขาเปิดประชุมในวันที่ 3 กันยายน ค.ศ. 1654 และหลังจากรัฐสภาแสดงท่าทีบางประการในเบื้องต้นเพื่อเป็นนัยว่า ยอมรับบุคคลที่โอลิเวอร์ ครอมเวลล์ แต่งตั้งเอาไว้ รัฐสภาก็เริ่มกระบวนการปฏิรูปรัฐธรรมนูญ แต่ในวันที่ 22 มกราคม ค.ศ. 1655 โอลิเวอร์ ครอมเวลล์ ซึ่งไม่เห็นด้วยกับร่างรัฐบัญญัติบางฉบับ ก็ประกาศยุบเลิกรัฐสภาเสียทีเดียว แทนที่จะยับยั้งร่างกฎหมายดังกล่าวไว้ เซอร์จอห์น เพนรัดด็อก (John Penruddock) จึงนำกลุ่มผู้สนับสนุนราชวงศ์ลุกขึ้นต่อต้านการปกครอง เป็นเหตุให้โอลิเวอร์ ครอมเวลล์ แบ่งเขตการปกครองทั่วอังกฤษออกเป็นเขตทหาร (military district) ให้มีหัวหน้าเขตเป็นทหารชั้นพลตรี 15 คนซึ่งขึ้นตรงต่อเขาเท่านั้น รวมกันเรียกว่า "ผู้ว่าการผู้ทรงธรรม" (godly governor) และมีอำนาจควบคุมกองทหาร เก็บภาษี ตลอดทั้งสร้างความมั่นใจว่า รัฐบาลจะได้รับการสนับสนุนจากท้องที่ต่าง ๆ ในอังกฤษและเวลส์ นอกจากนี้ มีการแต่งตั้งข้าหลวงรักษาความสงบแห่งจักรภพ (commissioner for securing the peace of the commonwealth) ขึ้นทุกเทศมณฑลเพื่อทำงานร่วมกับผู้ว่าการดังกล่าว ข้าหลวงเหล่านี้บางคนซึ่งเป็นส่วนน้อยเคยคร่ำหวอดในวงการเมือง แต่ส่วนใหญ่เป็นสมาชิกลัทธิพิวริตันนิซึมซึ่งอ้าแขนต้อนรับกลุ่มพลตรีและสนับสนุนกิจการของพวกเขาด้วยความเปรมปรีดิ์ อย่างไรก็ดี หลายคนเกรงว่า กลุ่มพลตรีจะเป็นภัยต่ออำนาจหน้าที่ของตนและต่อกระบวนการปฏิรูปประเทศ ประกอบกับเมื่อพลตรี จอห์น เดสเบอระ (John Desborough) ยื่นข้อเสนอเกี่ยวกับภาษีเพื่อให้มีการสนับสนุนทางการเงินต่อการดำเนินงานของกลุ่มพลตรี แต่รัฐสภาชุดที่สองของรัฐในอารักขา ซึ่งแต่งตั้งในเดือนกันยายน ค.ศ. 1656 ลงคะแนนไม่เห็นชอบ เพราะประหวั่นว่า ประเทศจะกลายเป็นรัฐทหารเป็นการถาวร ทำให้กลุ่มพลตรีอยู่ในตำแหน่งได้ไม่ถึงหนึ่งปี นอกจากนี้ กิจกรรมของกลุ่มพลตรีในช่วงเดือนพฤศจิกายน ค.ศ. 1655 จนถึงเดือนกันยายน ค.ศ. 1656 ยังส่งผลให้ผู้คนเกลียดชังระบอบการปกครองนี้ยิ่งขึ้นไปอีก
บทบาทของโอลิเวอร์ ครอมเวลล์
เมื่อการปฏิรูปรัฐธรรมนูญดำเนินมาจนถึง ค.ศ. 1657 ปรากฏว่า รัฐสภาเสนอให้โอลิเวอร์ ครอมเวลล์ ขึ้นเป็นกษัตริย์ ทำให้เขาคิดไม่ตก เพราะตัวเขาเองเป็นโต้โผในการล้มล้างระบอบกษัตริย์มาก่อน เขาทนหนักใจเพราะข้อเสนอนี้มาถึง 6 สัปดาห์ จนวันที่ 13 เมษายน ค.ศ. 1657 จึงแถลงว่า ไม่รับเป็นกษัตริย์ แต่กระนั้น ก็รับตำแหน่งเจ้าผู้อารักขาอีกครั้ง ซึ่งมีอำนาจมากขึ้นกว่าแต่ก่อน ตามที่ระบุไว้ในเอกสาร "ฎีกาและคำแนะนำอันนอบน้อม" (Humble Petition and Advice) อันประกาศใช้แทนที่ตราสารการปกครอง แม้ไม่ยอมเป็นกษัตริย์ แต่ก็เข้ารับตำแหน่งเจ้าผู้อารักขา ณ ท้องพระโรงเวสต์มินสเตอร์ด้วยการขึ้นนั่งเหนือบัลลังก์ราชาภิเษกที่สั่งให้ยกมาจากเวสต์มินสเตอร์แอบบีย์เพื่อการนี้โดยเฉพาะ พิธีรับตำแหน่งของเขายังคล้ายกับพิธีราชาภิเษก มีการใช้ราชสัญลักษณ์และกกุธภัณฑ์หลายอย่าง เช่น เครื่องทรงสีม่วง, ดาบแห่งความยุติธรรม, คทา, และจุลมงกุฏ แต่ไม่ได้ใช้มงกุฏหรือลูกโลก ซึ่งเอามาใส่ไว้ในตราประจำแหน่งของเขาแทน กระนั้น โอลิเวอร์ ครอมเวลล์ "ไม่เคยได้รับความยินยอมพร้อมใจจากชนในชาติ และรัฐในอารักขาก็ดำเนินไปโดยตั้งอยู่บนการใช้กำลังทหาร"
การปกครองของริชาร์ด ครอมเวลล์
เมื่อโอลิเวอร์ ครอมเวลล์ เสียชีวิตในเดือนกันยายน ค.ศ. 1658 ริชาร์ด ครอมเวลล์ บุตรชายคนที่สามของเขา ก็สืบตำแหน่งเจ้าผู้อารักขาต่อ ริชาร์ดพยายามขยายรากฐานของการปกครองแบบรัฐในอารักขาจากการใช้กำลังทหารไปยังกลุ่มพลเรือน เขาเรียกประชุมรัฐสภาใน ค.ศ. 1659 แต่สมาชิกพากันประณามการปกครองของบิดาเขาว่า เป็น "ยุคสมัยแห่งเผด็จการและความถดถอยทางเศรษฐกิจ" ทั้งโจมตีสถานะของเจ้าผู้อารักขาว่า ไม่ใช่กษัตริย์ ก็เหมือนเป็นกษัตริย์ ทั้งพยายามถ่วงการประชุมด้วยการต่อต้านไม่รู้จบและกลเม็ดเด็ดพรายต่าง ๆ
เมื่อริชาร์ด ครอมเวลล์ เห็นว่า ตนไม่สามารถควบคุมใด ๆ ได้ ไม่ว่าจะเป็นรัฐสภาหรือกองทัพ จึงมีการจัดตั้งคณะกรรมาธิการความปลอดภัยขึ้นในวันที่ 7 พฤษภาคม ค.ศ. 1658 เพื่อแทนที่สภาแห่งรัฐของรัฐในอารักขา แต่ในวันที่ 19 พฤษภาคม ค.ศ. 1658 ก็จัดตั้งสภาแห่งรัฐขึ้นอีกครั้งเพื่อแทนที่คณะกรรมาธิการความปลอดภัย ตัวริชาร์ดเองนั้นไม่ได้ถูกถอดจากตำแหน่งหรือจับกุมอย่างโจ่งแจ้ง แต่มีการยอมให้เขาจางตัวเองออกไปจากหน้าการเมือง นับเป็นจุดสิ้นสุดของรัฐในอารักขา
ผลพวง
หลังจากความวุ่นวายในช่วงสั้น ๆ แห่งการรื้อฟื้นเครือจักรภพ ก็มีการยอมรับตามประกาศเบรดา (Declaration of Breda) ให้นำระบอบกษัตริย์กลับคืนมาในเดือนพฤษภาคม ค.ศ. 1660 ซึ่งส่วนใหญ่เป็นผลมาจากการริเริ่มของพลเอก จอร์จ มองก์ (George Monck)
คุริโบ
และคุริโบหมายถึงการ์ดใบหนึ่งในเกมการ์ดยูกิ
คุริโบยังปรากฏในเดอะเลเจนด์ออฟเซลดา ลิงส์อะเวกเคนนิงของเกมบอยอีกด้วย
แหล่งข้อมูลอื่น
Postacie ze świata Mario Lista över rollfigurer i Mario-serien
อิมาม (ชีอะฮ์)
อิมาม เป็นคำภาษาอาหรับ แปลว่า ผู้นำ ซึ่งในทัศนะของชาวมุสลิมชีอะฮ์ หมายถึงบุคคลที่นบีมุฮัมมัดได้แต่งตั้งให้เป็นผู้นำหลังจากท่านเสียชีวิต บรรดาอิมามเหล่านี้จะเป็นผู้อธิบายความหมายของสาส์นอิสลามให้แก่ชนร่วมสมัย ยามใดที่พวกเขาเหล่านั้นไม่อยู่หรือเสียชีวิต ผู้ที่จะทำหน้าที่แทนก็คือบรรดาผู้ที่มีคุณวุฒิสูงสุด เรียกว่า มุจญ์ตะฮิด ซึ่งเป็นผู้มีความรู้เกี่ยวกับอัลกุรอานและหะดีษ
อิมามสิบสองท่าน อิมามียะหฺ  หรือ  ญะอฺฟะรียะหฺ เป็นชื่อเรียกชาวชีอะฮ์ใช้เรียกอิมามสูงสุด ที่นบีมุฮัมมัดแต่งตั้งมา มี 12 คน ได้แก่
เฮอร์เมทิคา
ประวัติ
ต้นกำเนิดของคัมภีร์เฮอร์เมทิคายังไม่มีหลักฐานแน่ชัด แต่คาดว่าน่าจะสืบทอดมาจากปรัชญาอียิปต์โบราณ ผลงานที่เหลือเป็นงานเขียนในภาษากรีก ภาษาละตินและภาษาคอปติก เคยมีต้นฉบับอยู่ในหอสมุดอะเล็กซานเดรีย จนกระทั่งห้องสมุดถูกทำลายในสมัยที่จักรพรรดิของจักรวรรดิโรมันที่นับถือศาสนาคริสต์สั่งปิดวิหารของพวกเพเกินทั่วจักรวรรดิ ทำให้งานเขียนของพวกเพเกินรวมทั้งเฮอร์เมทิคาหายสาบสูญไป
จนกระทั่งในยุคฟื้นฟูศิลปวิทยาการ จึงมีการค้นพบต้นฉบับเฮอร์เมทิคาอีกครั้งเมื่อ พ.ศ. 2003 ทำให้มีการศึกษาคัมภีร์นี้มากขึ้น อย่างไรก็ตามใน พ.ศ. 2157 ไอแซค กาโซบง ได้เสนอความเห็นว่าคัมภีร์เฮอร์เมทิคาที่เหลือรอดในยุคปัจจุบันไม่ได้เขียนขึ้นในยุคอียิปต์โบราณ แต่น่าจะเขียนขึ้นในช่วงก่อนคริสตกาลเพียง 200 -300 ปี เมื่อวิเคราะห์ไวยากรณ์ คำศัพท์ของภาษาที่ใช้เขียนคัมภีร์นี้
คัมภีร์เฮอร์เมทิคามีการแปลเป็นภาษาไทยโดยกิ่งแก้ว อัตถากร โดยแปลจากฉบับภาษาอังกฤษของทิโมธี ฟรีค และปีเตอร์ แกนดี้
เนื้อหา
เนื้อหาของคัมภีร์เฮอร์เมทิคาในฉบับภาษาอังกฤษของทิโมธี ฟรีค และปีเตอร์ แกนดี้เป็นการสรุปปรัชญาของเฮอร์เมทิคา 18 เล่มซึ่งมีเนื้อหาแบ่งเป็นตอนๆ ดังนี้
แหล่งข้อมูลอื่น
Ερμητική φιλολογία
ดับเบิลยูดับเบิลยูอี โอเวอร์เดอะลิมิต
ดับเบิลยูดับเบิลยูอี โอเวอร์เดอะลิมิต (WWE Over the Limit) เป็นรายการเพย์-เพอร์-วิวมวยปล้ำอาชีพ ของ WWE จัดขึ้นครั้งแรก ในวันที่ 23 พฤษภาคม ค.ศ. 2010 ที่โจหลุยส์ อรินา ดีทรอยต์ มิชิแกน ซึ่งมาแทนรายการดับเบิลยูดับเบิลยูอี จัดจ์เมนท์เดย์ ในปี ค.ศ. 2013 รายการที่มาแทนศึกโอเวอร์เดอะลิมิตคือ ดับเบิลยูดับเบิลยูอี แบทเทิลกราวด์ ซึ่งในตอนแรกโอเวอร์เดอะลิมิตจะจัดในเดือนตุลาคม
มานูรี
มานูรี (μανούρι) เป็นเนยแข็งแบบกรีกสีขาวกึ่งนิ่มทำจากนม-หางนม ของแพะหรือแกะ เป็นผลพลอยได้หลังจากการผลิตเฟตา โดยส่วนใหญ่ผลิตในภูมิภาคเทสซาลีในภาคกลางและภูมิภาคมาซิโดเนียในภาคเหนือของกรีซ
มานูรีมีความข้นมากกว่าเฟตา เนื่องจากมีการเติมครีมลงในหางนม มีไขมันประมาณร้อยละ 36–38 แต่มีปริมาณเกลือเพียงร้อยละ 0.8 ทำให้มีรสเค็มน้อยกว่าเฟตา ใช้ในสลัด ขนมอบ หรือรับประทานเป็นของหวาน สามารถใช้แทนครีมชีสในอาหารต่าง ๆ เช่น ชีสเค้ก
มานูรีได้รับการกล่าวถึงในหนังสือพิมพ์ เดอะวอชิงตันโพสต์ ว่า "มานูรีมีกลิ่นอ่อน ๆ ที่แสดงถึงรสเปรี้ยวเล็กน้อย คล้ายกับโยเกิร์ตสด แต่ไม่มีความเป็นกรดแบบโยเกิร์ต (หรือเฟตา) โดยมีรสชาติที่นุ่มนวล หอมกลิ่นถั่วอ่อน ๆ มีกลิ่นจางๆ ของนมแกะซึ่งบ่งบอกเป็นนัยถึงที่มา สิ่งที่ทำให้ชีสโดดเด่นขึ้นมาคือเนื้อสัมผัสของมัน"
มานูรีได้ขึ้นทะเบียนการตั้งชื่อจากแหล่งกำเนิดที่ได้รับการคุ้มครอง (PDO) ของสหภาพยุโรป
เจ้าชมพู
เจ้าชมพู เป็นพระราชโอรสเพียงองค์เดียวของพระยาหล้าแสนไทไตรภูวนาถ ทรงขึ้นครองราชย์แต่ยังทรงพระเยาว์หลังจากพระราชบิดาสวรรคต โดยมีเจ้าวิชุลละราชว่าราชการแทน แต่ครองราชย์ได้เพียง 3 ปีก็เสด็จสวรรคต เมื่อ พ.ศ. 2043 เจ้าวิชุลละราชจึงขึ้นครองราชย์แทน
เชน แบล็ก
เชน แบล็ก (Shane Black) เกิดเมื่อวันที่ 16 ธันวาคม ค.ศ. 1961 เป็นผู้ผลิตภาพยนตร์และนักแสดงชาวอเมริกัน เขาเป็นผู้เขียนภาพยนตร์เรื่อง ริกก์ส คนมหากาฬ (1987), แก๊งสู้ผี (1987), ริกก์ส คนมหากาฬ 2 (1989), อึดทะลุเพดานบ้า (1991), คนเหล็กทะลุมิติ (1993) และ ชาร์ลีน มหาประลัย (1996) ในฐานะนักแสดง แบล็กเป็นที่รู้จักกันเป็นอย่างดีในบทบาทริก ฮอว์กินส์ จากภาพยนตร์เรื่อง คนไม่ใช่คน (1987) เขายังกำกับภาพยนตร์เรื่องแรกของเขาคือเรื่อง ถึงคิวฆ่าดาราจำเป็น (2005) แบล็กยังคงเขียนและกำกับภาพยนตร์ซูเปอร์ฮีโรจักรวาลภาพยนตร์มาร์เวลเรื่อง มหาประลัยคนเกราะเหล็ก 3 (2013), ภาพยนตร์ตลก-โลดโผน กายส์...นายแสบมาก (2016) และภาพยนตร์ระทึกขวัญ-โลดโผน เดอะ เพรดเดเทอร์ (2018)
ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ เชน แบล็ก 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
กองทุนน้ำมันเชื้อเพลิง
กองทุนน้ำมันเชื้อเพลิง ตั้งขึ้นด้วยวัตถุประสงค์ตามเจตนารมณ์ของ พระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. 2516 โดยใช้เป็นกลไกของรัฐในการป้องกันภาวะการขาดแคลนน้ำมันเชื้อเพลิง และใช้ในการรักษาระดับราคาขายปลีกน้ำมันเชื้อเพลิงของประเทศ จากกรณีที่ราคาในตลาดโลกสูงขึ้น เพื่อให้เกิดผลกระทบต่อเศรษฐกิจและความเดือดร้อนของประชาชนให้น้อยที่สุด
กระทั่งวันอาทิตย์ที่ 27 พฤษภาคม พ.ศ. 2562 ราชกิจจานุเบกษา ได้เผยแพร่ '''พระราชบัญญัติกองทุนน้ำมันเชื้อเพลิง พ.ศ. ๒๕๖๒ ซึ่งได้กำหนดให้จัดตั้งสำนักงานกองทุนน้ำมันเชื้อเพลิงขึ้นมาแทน สถาบันบริหารกองทุนพลังงาน (องค์การมหาชน) ที่ได้ถูกยุบเลิกตาม พระราชกฤษฎีกาว่าด้วยการยุบเลิกสถาบันบริหารกองทุนพลังงาน (องค์การมหาชน) พ.ศ. ๒๕๖๒'''
โครงสร้างอัตราการเก็บเงินเข้ากองทุนฯ จากน้ำมันประเภทต่างๆ
* หน่วย: บาท/กิโลกรัม
** กองทุนน้ำมันเชื้อเพลิงจ่ายเงินอุดหนุน
วัดตำหนักสวนขวัญสิริมังคลาจารย์
วัดตำหนักสวนขวัญสิริมังคลาจารย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่เหียะ อำเภอเมืองเชียงใหม่ จังหวัดเชียงใหม่
วัดตำหนักสวนขวัญสิริมังคลาจารย์ เดิมชื่อ วัดสวนขวัญ หรือ วัดสิริมังคลาจารย์ สร้างขึ้นเมื่อประมาณปี พ.ศ. 2050 สมัยพระเมืองแก้ว กษัตริย์องค์ที่ 13 แห่งราชวงศ์มังราย เริ่มแรกสร้างเป็นอาศรมของพระสิริมังคลาจารย์ ซึ่งท่านได้รจนามังคลัตถปนีจนสำเร็จในปีฉลู จ.ศ. 879 (พ.ศ. 2060)
จากนั้นก็ไม่ได้พบหลักฐานกล่าวถึงวัดนี้เลย เมื่อ พ.ศ. 2101 กองทัพพม่า โดยการนำของพระเจ้าบุเรงนองได้ยกเข้าตีเชียงใหม่แตก สันนิษฐานว่าคงเป็นวัดร้างในช่วงที่พม่ายึดครองนี้ สภาพเดิมไม่เหลือคงเดิม จึงได้สร้างวิหารหลังใหม่ไว้ตามแนวเดิมแทนวิหารหลังเก่าซึ่งได้รับผลกระทบจากภัยสงคราม รวมทั้งสร้างกุฏิสงฆ์ไว้นอกแนวกำแพงเดิม แล้วปล่อยให้วัดเก่าซึ่งมีอาณาเขตกว้างใหญ่กลายเป็นวัดร้าง แต่ได้บูรณอุโบสถและพระธาตุองค์เดิมเพื่อใช้ประกอบพิธีทางพระพุทธศาสนาสืบมา ในช่วงปกครองล้านนาพม่าก็ได้สร้างพระธาตุศิลปะแบบพม่า พระธาตุองค์เดิมสมัยพระเมืองแก้ว
สถานีรถไฟซัปโปโระ
สถานีรถไฟซัปโปโระ (札幌駅 (Sapporo-eki)) เป็นสถานีรถไฟที่ตั้งอยู่ในแขวงคิตะ นครซัปโปโระ ในจังหวัดฮกไกโด ให้บริการด้านการรถไฟในเส้นทางสายหลักฮาโกดาเตะเป็นหลัก และเส้นทางอีกสองเส้นทาง ซึ่งดำเนินงานโดย JR ฮกไกโด
ชานชาลา (ระหว่างเมือง)
รถไฟข้ามคืน: แคสซิโอเปีย, โฮกูโตะเซ, ทไวไลท์เอ็กซ์เพรส และ ฮามานาซุ ออกจากชานชาลา 3-6
รถไฟใต้ดิน
ใช้ทางเชื่อมใต้ดินจากสถานีหลักสู่ชานชาลาของรถไฟฟ้าใต้ดินเทศบาลซัปโปโระ
วารสารศาสตร์ข้อมูล
นิยาม
ตามที่สถาปนิกสารสนเทศและนักวารสารมัลติมีเดีย Mirko Lorenz ได้นิยามไว้ วารสารศาสตร์ข้อมูลคือ "ขั้นตอนการทำงาน" ที่ประกอบไปด้วยองค์ประกอบดังนี้: "การเจาะลึก" ลงไปในข้อมูล โดยการเก็บเล็กผสมน้อยข้อมูลจากที่ต่าง ๆ ทำความสะอาดมัน และจัดโครงสร้างให้มัน, "การกรอง" โดยขุดหาข้อมูลที่เฉพาะเจาะจง, "การวาดภาพจากข้อมูล" และ "ทำให้เป็นรายงานข่าว" กระบวนการนี้สามารถขยายเพิ่มเติมเพื่อจัดเตรียมผลลัพธ์สารสนเทศที่แต่บุคคลแต่ละคนสนใจหรือความสนใจของสาธารณะในวงกว้าง
นักเขียนและนักอบรมวารสารศาสตร์ข้อมูล Paul Bradshaw อธิบายกระบวนการของวารสารศาสตร์ข้อมูลเอาไว้ในลักษณะเดียวกัน: ข้อมูลจะต้องถูก ค้นพบ ซึ่งอาจต้องใช้ความเชี่ยวชาญพิเศษเช่น MySQL หรือภาษาโปรแกรมไพทอน, จากนั้นจึง ซักถาม ข้อมูล ซึ่งต้องการความเข้าใจภาษาเฉพาะวงการและความรู้ทางสถิติ, และในขั้นสุดท้าย ทำให้เห็นเป็นภาพ และ ผสมคลุกเคล้า กับสารสนเทศอื่น ๆ ด้วยความช่วยเหลือจากเครื่องมือโอเพนซอร์ส
เครื่องมือ
ตัวข้อมูลสามารถดึงมาใช้ได้โดยตรงจากฐานข้อมูลภาครัฐ เช่น data.gov, data.gov.uk และ World Bank Data API หรือใช้วิธียื่นคำร้องขอข้อมูลจากหน่วยงานรัฐ ผ่านกฎหมายว่าด้วยเสรีภาพข่าวสาร (Freedom of Information) เช่น พระราชบัญญัติข้อมูลข่าวสารของทางราชการ พ.ศ. 2540 ของประเทศไทย คำร้องบางอย่างถูกขอและรวบรวมผ่านเว็บไซต์อย่างเว็บไซต์ "What Do They Know" ของสหราชอาณาจักร
เครื่องมือโอเพนซอร์สต่าง ๆ เช่น Google Refine, ScraperWiki, ปลั๊กอินไฟร์ฟ็อกซ์ OutWit Hub และ Google Spreadsheets อนุญาตให้เราอัปโหลด สกัด และจัดรูปแบบข้อมูลได้
แอปพลิเคชันอย่าง Many Eyes หรือ Tableau Public สามารถใช้เพื่อสร้างภาพจากข้อมูล ในรูปของกราฟและแผนภูมิ Yahoo! Pipes และ Open Heat Map เป็นตัวอย่างของเครื่องมือที่จะช่วยสร้างแผนที่โดยใช้ข้อมูลจากตารางคำนวณ
การ์ตูนเน็ตเวิร์ค ประเทศไทย
บทความนี้กล่าวถึงช่องการ์ตูนเน็ตเวิร์คที่ออกอากาศในประเทศไทยเท่านั้น ช่องแม่ข่าย ดูที่ การ์ตูนเน็ตเวิร์คเอเชียตะวันออกเฉียงใต้
การ์ตูนเน็ตเวิร์ค ประเทศไทย (Cartoon Network Thailand) เป็นช่องที่แพร่ภาพมาจาก การ์ตูนเน็ตเวิร์คเอเชียตะวันออกเฉียงใต้ (Cartoon Network Southeast Asia) มีแม่ข่ายอยู่ที่ฮ่องกง โดยบริษัท ทรูวิชั่นส์ จำกัด (มหาชน) ได้นำลิขสิทธิ์มาแพร่ภาพในประเทศไทย และได้จัดทำเป็นเวอร์ชันภาษาไทย ออกอากาศทางทรูวิชั่นส์ช่อง 453 (ในระบบ SD) และช่อง 449 (ในระบบ HD) รับชมได้ในทรูวิชั่นส์ แพลทินัม เอชดี และ โกลด์ เอชดี และ ซูเปอร์ แฟมิลี่ เอชดี และ สมาร์ท แฟมิลี่ เอชดี แพ็คเกจ
ประวัติ
การ์ตูนเน็ตเวิร์ค ประเทศไทย เริ่มออกอากาศในประเทศไทยเมื่อ 8 มิถุนายน พ.ศ. 2537 โดยบริษัท ทรูวิชั่นส์ จำกัด (มหาชน) อดีตชื่อ บริษัท ยูไนเต็ด บรอดคาสติง คอร์ปอเรชัน จำกัด (ยูบีซี) ได้นำลิขสิทธิ์มาแพร่ภาพในประเทศไทย และได้จัดทำเป็นเวอร์ชันภาษาไทย โดยออกอากาศทางยูบีซีช่อง 27 ในขณะนั้นการ์ตูนเน็ตเวิร์คออกอากาศรวมกับช่องทีซีเอ็ม โดยออกอากาศวันละ 17 ชั่วโมง คือตั้งแต่เวลา 04:00 น. - 20:00 น. เวลาที่เหลือจะเป็นช่องทีซีเอ็ม
ได้เปลี่ยนลำดับเลขที่ช่องมาเป็นช่อง 29, 52, 44, 32, 40, 35, 453 (SD) 449 (HD) มาจนถึงปัจจุบัน
กีฬามหาวิทยาลัยแห่งประเทศไทย ครั้งที่ 14
กีฬามหาวิทยาลัยแห่งประเทศไทย ครั้งที่ 14 จัดการแข่งขันวันที่ 27 ตุลาคม - 3 พฤศจิกายน พ.ศ. 2530 ณ มหาวิทยาลัยสงขลานครินทร์ วิทยาเขตปัตตานี โดยมีมหาวิทยาลัยสงขลานครินทร์เป็นเจ้าภาพจัดการแข่งขัน จัดการแข่งขัน 19 ชนิดกีฬา มีมหาวิทยาลัยเข้าร่วมแข่งขัน 27 มหาวิทยาลัย
ไฟท์ติ้ง!
ไฟท์ติ้ง! (파이팅, 화이팅 , ออกเสียงว่า "paiting", "hwaiting") เป็นการแสดงออกร่วมกันในภาษาเกาหลีที่หมายถึงการชุมนุมหรือเชียร์ใครบางคน โดยจะใช้ในรูปแบบของการให้กำลังใจ บ่อยครั้งในกีฬาหรือที่ใดๆก็ตามที่มีการพบกันเพื่อท้าชิงในเกาหลีใต้ "ไฟท์ติ้ง!" ยังสามารถแปลได้อีกว่า "โชคดี!" หรือ "เอ้า! ลุย" ในภาษาอังกฤษแต่ไม่ได้มีความหมายตรงตัวเสมอไป บ่อยครั้งที่มาจากการแสดงออกจากการชุมนุม
ต้นกำเนิด
เป็นคำที่ยืมมาใช้ในภาษาอังกฤษ "fighting"
กีฬามหาวิทยาลัยแห่งประเทศไทย ครั้งที่ 14
ในการแข่งขันครั้งนี้สถาบันเทคโนโลยีพระจอมเกล้าได้แยกเป็น 3 สถาบัน คือ สถาบันเทคโนโลยีพระจอมเกล้าพระนครเหนือ สถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าเจ้าคุณทหารลาดกระบัง และเข้าร่วมการแข่งขัน รวมทั้ง จุฬาลงกรณ์มหาวิทยาลัยได้เริ่มโครงงานพัฒนากีฬาชาติขึ้น โดยรับนักกีฬาทีมชาติเข้าศึกษาด้วยวิธีพิเศษเป็นมหาวิทยาลัยแรกและมีนักกีฬาในโครงการส่วนหนึ่งเข้าร่วมการแข่งขันครั้งนี้
นอกจากนี้ คณะกรรมการกีฬามหาวิทยาลัยแห่งประเทศไทยยังได้ปรับปรุงแก้ไขข้อบังคับ ระเบียบ และการดำเนินการให้เหมาะสมและมีประสิทธิภาพครั้งสำคัญ โดยกำหนดให้นักกีฬาที่เข้าร่วมแข่งขัน ตั้งแต่ชั้นปีที่ 2 ต้องมีผลการเรียนในปีที่ผ่านมาไม่ต่ำกว่า 9 หน่วยกิต
สรุปเหรียญการแข่งขัน
สรุปเหรียญการแข่งขัน 3 สถาบันแรก คือ
ซีนะมาสกอร์
ซีนะมาสกอร์ (CinemaScore) เป็น บริษัท วิจัยตลาดในลาสเวกัส มันสำรวจผู้ชมภาพยนตร์เพื่อจัดอันดับประสบการณ์การรับชมของพวกเขาด้วยเกรดตัวอักษร รายงานผลและและคาดการณ์รายรับบ็อกซ์ออฟฟิศตามข้อมูล
เป็นเวลานานกว่า 40 ปีที่ ซีเนม่าสกอร์ ได้ทำการวัดเสน่ห์ของภาพยนตร์โดยการสำรวจปฏิกิริยาของผู้ชมภาพยนตร์ต่อการออกภาพยนตร์ที่สำคัญ บริษัท คำนวณคะแนนภาพยนตร์เรื่อง ซีเนม่าสกอร์ สำหรับการเปิดตัวภาพยนตร์ที่สำคัญในสหรัฐอเมริกาและแคนาดาโดยการสำรวจตัวอย่างภาพยนตร์ภาคกลางคืนที่มีความสมดุลในระดับภูมิภาคและมีความแข็งแกร่งทางสถิติ
ซีเนม่าสกอร์ โดยรวมของภาพยนตร์สามารถมีตั้งแต่ A+ ถึง F แต่ละวันหยุดสุดสัปดาห์ ซีเนม่าสกอร์ จะสำรวจผู้ชมภาพยนตร์โดยตรงที่โรงภาพยนตร์ทั่วอเมริกาเหนือรวมถึงแคนาดา ผู้สำรวจความคิดเห็นจัดทำบัตรลงคะแนนด้วยคำถามหกข้อ - รวมถึงระดับคะแนน A ถึง F การซื้อและความสนใจการเช่าและข้อมูลประชากร ในการตอบคำถามเหล่านี้ผู้ชมภาพยนตร์งอแท็บกลับบนบัตรลงคะแนน ซีเนม่าสกอร์ (แทนที่จะต้องใช้ปากกาหรือดินสอเพื่อกรอกแบบสอบถามหรือแบบสำรวจ) หลังจากภาพยนตร์สิ้นสุดลงสมาชิกผู้ชมจะส่งคืนบัตรลงคะแนนให้กับโพลของ ซีเนม่าสกอร์ ซึ่งจะรวบรวมข้อมูลและส่งผลลัพธ์ไปที่ ซีเนม่าสกอร์ ทันที
ซีเนม่าสกอร์ ได้รับการยอมรับจากผู้นำในวงการบันเทิงข่าวและสื่อต่าง ๆ ในการสร้างวิธีการที่ง่ายที่สุดมีประสิทธิภาพมากที่สุดและน่าเชื่อถือที่สุดในการประเมินการตอบสนองของผู้ชมและการชมภาพยนตร์ในตอนกลางคืน
กีฬามหาวิทยาลัยแห่งประเทศไทย ครั้งที่ 13
กีฬามหาวิทยาลัยแห่งประเทศไทย ครั้งที่ 13 จัดการแข่งขันวันที่ 3 - 10 พฤศจิกายน พ.ศ. 2529 ณ มหาวิทยาลัยรามคำแหง กรุงเทพมหานคร โดยมีมหาวิทยาลัยรามคำแหงเป็นเจ้าภาพจัดการแข่งขัน จัดการแข่งขัน 19 ชนิดกีฬา มีมหาวิทยาลัยเข้าร่วมแข่งขัน 26 มหาวิทยาลัย มีนักกีฬาเข้าร่วมการแข่งขันจำนวน 4,292 คน ซึ่งสูงสุดนับตั้งแต่มีการแข่งขันมา
การแข่งขันกีฬาในครั้งนี้ คณะกรรมการอำนวยการกีฬามหาวิทยาลัยแห่งประเทศไทยมีนโยบายส่งเสริมให้สถาบันอุดมศึกษาเอกชนเข้าร่วมแข่งขันได้แต่ต้องเสียค่าสมัครเข้าร่วมการแข่งขัน
สรุปเหรียญการแข่งขัน
สรุปเหรียญการแข่งขัน 3 สถาบันแรก คือ
ปลาหางเหลือง
ปลาหางเหลือง (ชื่อวิทยาศาสตร์: Seriola quinqueradiata) หรือ บุริ เป็นปลาน้ำเค็ม ชนิดหนึ่งที่อยู่ในสกุลปลาหางเหลือง วงศ์ปลาหางแข็ง อันดับปลากะพง เป็นปลากินเนื้อเนื้อขนาดใหญ่อพยพที่อาศัยอยู่ใน มหาสมุทรแปซิฟิกตะวันตกเฉียงเหนือ เป็นปลาที่ทำเป็นอาหารได้ที่สำคัญในญี่ปุ่น และมีส่วนเกี่ยวข้องอย่างลึกซึ้งในวัฒนธรรมและอุตสาหกรรมท้องถิ่น
หินดำ
หินดำ (ٱلْحَجَرُ ٱلْأَسْوَد, อัลฮะญะรุลอัสวัด) เป็นหินที่ตั้งอยู่ที่มุมตะวันออกของกะอ์บะฮ์ อาคารโบราณที่อยู่ตรงกลางมัสยิดอัลฮะรอมในมักกะฮ์ ประเทศซาอุดีอาระเบีย มุสลิมเคารพหินนี้เป็นเรลิกของอิสลาม ซึ่งมีธรรมเนียมมุสลิมระบุว่าหินนี้มีอายุตั้งแต่สมัยอาดัมและอีฟ
หินที่กะอ์บะฮ์ก้อนนี้ได้รับการเคารพบูชาในสมัยก่อนการมาของอิสลาม ตามธรรมเนียมอิสลามระบุว่า ศาสดามุฮัมมัดนำหินก้อนนี้มาติดที่กำแพงกะอ์บะฮ์ใน ค.ศ. 605 ห้าปีก่อนได้รับโองการแรก นับตั้งแต่นั้ันมา หินนั้นถูกทำให้แตกเป็นชิ้น ๆ และปัจจุบันนำไปครอบด้วยเงินที่มุมกะอ์บะฮ์ รูปร่างหินเป็นหินสีเข้มที่แตกเป็นเสี่ยง ๆ ซึ่งถูกขัดให้เรียบด้วยมือของผู้แสวงบุญ และมักได้รับการกล่าวถึงเป็นอุกกาบาต
ผู้แสวงบุญมุสลิมเดินวนรอบกะอ์บะฮ์ (เฏาะวาฟ) ในช่วงฮัจญ์ และมีหลายคนพยายามหยุดเพื่อจุมพิตหินดำ โดยเลียนแบบการจูบตามธรรมเนียมอิสลามที่บันทึกไว้ว่าได้รับจากมุฮัมมัด แม้ว่ามุสลิมให้การเคารพหินดำ แต่พวกเขาไม่ได้บูชามัน
รูปลักษณ์
หินดำเคยเป้นหินก้อนเดียว แต่ปัจจุบันประกอบด้วยชิ้นส่วนหลายชิ้นที่ประสานเข้าด้วยกัน โดยมีกรอบเงินที่ยึดด้วยตะปูเงินเข้ากับผนังด้านนอกของกะอ์บะฮ์อยู่ล้อมรอบหินนี้ ชิ้นส่วนเหล่านี้ประกอบด้วยชิ้นส่วนขนาดเล็กกว่าซึ่งรวมกันเป็นชิ้นส่วนหินเจ็ดหรือแปดชิ้นที่มองเห็นได้ในปัจจุบัน ส่วนที่เปิดเผยของหินมีขนาดประมาณ 20 cm กับ 16 cm ส่วนขนาดดั้งเดิมยังไม่เป็นที่กระจ่าง และข้อมูลมุมที่บันทึกเปลี่ยนแปลงไปตลอดเวลา เนื่องจากชิ้นส่วนหินได้รับการจัดเรียงใหม่หลายต่อหลายครั้ง โดยในคริสต์ศตวรรษที่ 10 ผู้สังเกตกล่าวถึงหินนี้ว่ามีความยาวเพียง 1 Cubit (46 cm) จากนั้นในช่วงต้นคริสตืศตวรรษที่ 17 มีบันทึกว่าหินมีความยาว 140 by อาลี เบย์ในคริสต์ศตวรรษที่ 18 รายงานว่าหินมีความสูง 110 cm และมุฮัมมัด อะลี พาชารายงานว่าหินมีความยาว 76 cm และกว้าง 46 cm